
	OPĆINA MOTOVUN-MONTONA

	
	Općinsko vijeće


KLASA: 024-03/26-01/
URBROJ: 2163-28-02-26-
Motovun-Montona, ________________ 2026.

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 19/13. - pročišćeni tekst, 137/15., 123/17., 98/19. i 144/20.), članka 20. Zakona o lokalnim porezima („Narodne novine“, broj 115/16., 101/17., 114/22., 114/23. i 152/24.) te članka 36. Statuta Općine Motovun-Montona („Službeni glasnik Općine Motovun“, broj 5/25.), Općinsko vijeće Općine Motovun-Montona je na sjednici održanoj __________ 2026. godine donijelo

ODLUKU
o porezima Općine Motovun-Montona

I. OPĆA ODREDBA

Članak 1.
Ovom se Odlukom utvrđuju vrste poreza koji pripadaju Općini Motovun-Montona, visina stope poreza na potrošnju, visina poreza na nekretnine, predmet oporezivanja porezom na korištenje javnih površina, kao i visina, način i uvjeti plaćanja poreza na korištenje javnih površina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

II. VRSTE POREZA

Članak 2.
Porezi Općine Motovun-Montona su:
1. porez na potrošnju,
2. porez na nekretnine,
3. porez na korištenje javnih površina.

1. Porez na potrošnju

Članak 3.
Stopa poreza na potrošnju iznosi 3%.

Članak 4.
Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

2. Porez na nekretnine

Članak 5.
Porez na nekretnine plaća se godišnje, u iznosu od 8,00 eura/m2 korisne površine nekretnine, na cijelom području Općine Motovun-Montona.

Članak 6.
Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Istarska županija, Upravni odjel za proračun i financije

3. Porez na korištenje javnih površina
						
Članak 7.
Porez na korištenje javnih površina plaća se u visini, na način i pod uvjetima određenima ovom Odlukom kada se koriste javne površine koje se nalaze na području Općine Motovun-Montona.

Članak 8.
Javnim površinama se u smislu ove Odluke smatraju:
1. javne prometne površine: nerazvrstane ceste, nogostupi, trgovi, dionice razvrstanih cesta u dijelu u kojem prolaze kroz naselje, seoski, poljski i šumski putovi, javni prolazi (kroz zgrade i između zgrada i drugi otvoreni prostori ispred zgrada), javne stepenice, mostovi, podvožnjaci, nadvožnjaci, pothodnici, parkirališta, pješačke i biciklističke staze, kolodvori, javna parkirališta, stajališta javnog prijevoza, površine i objekti namijenjeni za javne priredbe, otvorene tržnice i slični prostori kao i zračni prostor iznad njih;
2. javne zelene površine: parkovi, park-šume, travnjaci, dječja igrališta, zelene površine uz ceste u naselju, uz stambene objekte i javne objekte kao i zračni prostor iznad njih;
3. javnom površinom smatra se i neizgrađeni dio građevinskog područja u vlasništvu Općine Motovun-Montona kada se ono koristi za namjene predviđene ovom Odlukom.

Članak 9.
Porez na korištenje javne površine plaća se za javne površine kada se one dodijele na privremeno korištenje za postavu pokretnih objekata, i to za:
1. postavljanje ugostiteljskih terasa s pratećom opremom (stolovi, stolice, klupe, suncobrani, tende, podloga, vitrine, vaze za cvijeće i slično),
2. postavljanje tipskih kioska ili sličnih objekata (do maksimalno 15 m2 tlocrtne površine),
3. postavljanje naprava za prodaju roba i/ili usluga (štand, klupa, pult, kolica, stalak i slično),
4. postavljanje samostojećih reklamnih panoa (samostojeći panoi do 12 m2 i panoi na građevini do 12 m2), reklamnih ploča i ormarića, putokaza, reklamnih ograda, totema, i slične opreme
5. postavljanje razne urbane opreme u općoj uporabi (bankomati i slični automati, javna informativna signalizacija i slično),
6. postavljanje privremenih montažnih objekata i opreme (bina, šatora i slično) za potrebe odvijanja različitih kulturnih, sportskih, glazbenih, turističkih i drugih manifestacija, promocija, snimanja, skupova, prezentacija, sajmova, ulične zabave i glazbe i slično,
7. postavljanje ostalih objekata za različite namjene prema zaključku općinskog načelnika.

Članak 10.
(1) Javne površine koje se dodjeljuju u skladu s ovom Odlukom razvrstane su prema pogodnosti položaja u zone kako slijedi:
a) I. ZONA - koja obuhvaća ulice i trgove: Anticov trg, Resselov trg i ulicu Gradiziol unutar posebne regulacije prometa,
b) II. ZONA - koja obuhvaća područje naselja Motovun izvan obuhvata I. ZONE.
c) III. ZONA - koja obuhvaća naselja Brkač, Kaldir i Sveti Bartol.
(2) Sastavni dio ove Odluke čini grafički prikaz zona.
(3) U slučaju dvojbi o pripadnosti određene javne površine pojedinoj zoni, odluku donosi općinski načelnik.

Članak 11.
(1) Visina i način obračuna poreza svakog pojedinog obveznika utvrđuje se rješenjem. 
(2) Visina poreza na korištenje javnih površina utvrđuje se prema tabličnim prikazima kako slijedi:
	Br.
	Namjena
	Obračun
	I. zona
	II. zona
	III. zona

	1.
	Kiosci
	Mjesečno po m2
	10,00 EUR
	5,00 EUR
	2,50 EUR

	2.
	Štandovi, pokretni objekti i naprave za:
· prodaju unikatnih suvenira
· prodaju umjetničkih slika
· za izradu portreta
· prodaju reproduciranih slika/ fotografija
· izradu lažnih tetovaža, oslikavanje lica, izradu imena na žici, figura od balona, silueta i slično
· reklamiranje gospodarske djelatnosti
· pružanje usluga masaže
	Mjesečno po komadu
	50,00 EUR
	25,00 EUR
	10,00 EUR

	3.
	Za vrijeme manifestacija, naprava za prodaju kokica, pečenih plodina, palačinki, bombona, balona, suvenira i slično
	Dnevno po komadu
	100,00 EUR
	50,00 EUR
	25,00 EUR

	4.
	Naprava za prodaju kokica, pečenih plodina, palačinki, bombona, napitaka, balona i slično
	Mjesečno po komadu
	200,00 EUR
	100,00 EUR
	50,00 EUR

	5.
	Naprava za prodaju vlastitih poljoprivrednih proizvoda
	Dnevno po komadu
	20,00 EUR
	10,00 EUR

	6.
	Izlaganje bicikala, električnih bicikala i električnih romobila
	Mjesečno po m2
	20,00 EUR

	7.
	Reklamne svjetleće vitrine
	Mjesečno po komadu
	-
	40,00 EUR
	20,00 EUR

	8.
	Reklamni samostojeći panoi, stalci i reklamni predmeti (bačve, kamenice, klupe, stalaže i slično)
	Mjesečno po komadu
	70,00 EUR
	35,00 EUR
	20,00 EUR

	9.
	Reklamni panoi, ploče i slično na građevinama, stupovima, ogradi i slično
	Mjesečno po m2
	70,00 EUR
	35,00 EUR
	20,00 EUR

	10.
	Veliki reklamni panoi na građevini
	Mjesečno po m2
	70,00 EUR
	35,00 EUR
	20,00 EUR

	11.
	Građevinska skela, gradilište i odlaganje materijala
	Dnevno po m2
	0,20 EUR

	12.
	Reklamne oznake na zaštitnoj ogradi gradilišta
	Dnevno po m2
	0,40 EUR

	13.
	Snimanje filma, reklame, tv spota ili drugog promotivnog sadržaja, ako se time zauzima javna površina, ograničava promet ili kretanje ljudi i stvari
	Dnevno
	1.500,00 EUR

	14.
	Korištenje:
- središnjeg dijela površine Anticovog trga (glavni gradski trg),
- vrta zgrade Revije
- Resselovog trga
	Dnevno
	2.000,00 EUR
	

	15.
	Korištenje javne površine izvan površina iz točke 14. za organiziranje privatnih zabava, vjenčanja i drugih događaja
	Dnevno po m2
	10,00 EUR
	5,00 EUR
	2,50 EUR

	16.
	Postavljanje i držanje bankomata
	Mjesečno
	300,00 EUR
	50,00 EUR

	17.
	Ulična zabava (ljudska statua, sviranje)
	Mjesečno
	20,00 EUR

	18.
	Korištenje naprave (štanda) za promidžbene aktivnosti političkih subjekata
	Dnevno po m2
	100,00 EUR

	19.
	Ostale promotivno-prodajne i promocijske aktivnosti profitabilnog karaktera
	Dnevno po m2
	50,00 EUR
	20,00 EUR
	10,00 EUR

	20.
	Ostale nespomenute aktivnosti neprofitabilnog karaktera
	Dnevno po m2
	4,00 EUR
	3,00 EUR
	2,00 EUR



Članak 12.
(1) Visina i način obračuna poreza na korištenje javnih površina za postavljanje ugostiteljskih terasa utvrđuje se prema zoni i vremenskom razdoblju korištenja u kunskim iznosima kako slijedi:
	Namjena
	I. zona
	II. zona
	III. zona

	Ugostiteljske terase - mjesečno po m2
	20,00 EUR
	10,00 EUR
	5,00 EUR

	Ugostiteljske terase - godišnje po m2
	15,00 EUR
	7,50 EUR
	3,75 EUR


(2) Porez na korištenje javne površine se prema mjesečnoj tarifi iz stavka 1. ovog članka obračunava korisniku koji javnu površinu koristi u razdoblju kraćem od godine dana.
(3) Porez na korištenje javne površine se prema godišnjoj tarifi iz stavka 1. ovog članka obračunava korisniku koji javnu površinu koristi u razdoblju od svih 12 mjeseci.
Članak 13.
(1) Korisniku koji javnu površinu koristi mjesečno ili u dane manifestacija, porez na korištenje javne površine obračunava se u iznosima prema odredbama ove Odluke, a plaćanje je dužan izvršiti na način da ukupno razrezani porez uplaćuje mjesečno s dospijećem 15. dana u svakom mjesecu korištenja dodijeljene javne površine.
(1) Korisniku koji javnu površinu koristi godišnje, porez na korištenje javne površine obračunava se umanjeno u iznosima prema odredbama ove Odluke, a plaćanje je dužan izvršiti na način da ukupno razrezani porez po rješenju uplaćuje u 2 jednake rate, pri čemu prva rata dospijeva 15. lipnja, a druga rata 15. rujna.
(3) Korisniku koji javnu površinu koristi jednokratno ili nekoliko dana, porez na korištenje javne površine obračunava se u iznosima prema odredbama ove Odluke, a plaćanje je dužan izvršiti na način da ukupno razrezani porez po rješenju plati najkasnije jedan dan prije početka korištenja javne površine.
(4) Obrtniku koji sukladno zakonu o obrtu obavlja ugostiteljsku djelatnost kao sezonski obrt najdulje šest mjeseci unutar jedne kalendarske godine te ne smije sezonski obavljati obrt izvan upisanog razdoblja, omogućava se zadržavanje kioska, ugostiteljske terase i druge naprave u svezi s obavljanjem ugostiteljske djelatnosti na javnoj površini uz obvezu plaćanja naknade u visini od 10 % poreza iz članaka 23. i 24. ove Odluke.
(5) Za dospjeli, a neplaćeni iznos poreza zaračunat će se zakonska zatezna kamata od dana dospijeća svake pojedine obračunate i izvršne obveze po rješenju.
(6) Za dospjele, a neplaćene obveze iz rješenja, odjel će poduzeti mjere naplate sukladno važećim propisima te će se rješenje koristiti kao ovršna isprava u postupcima naplate.
(7) Porez na korištenje javnih površina uplaćuje se u korist općinskog proračuna.

Članak 14.
(1) O ostalim mogućnostima i uvjetima korištenja javne površine koji nisu propisani ovom Odlukom ili odlukom o uređenju i održavanju naselja, uvjete i način korištenja te visinu i način obračuna poreza utvrđuje općinski načelnik.
(2) Općinski načelnik može odobrenjem odobriti oslobađanje od plaćanja poreza na korištenje javne površine kada se javnom površinom koriste pravne osobe kojima je osnivač Općina, državne i međunarodne udruge i ustanove te druge osobe kada organiziraju događanja od iznimne važnosti za Općinu.
(3) Općinski načelnik može na zahtjev vlasnika zgrade u starogradskoj jezgri Motovuna odobrenjem odobriti oslobađanje od plaćanja poreza na korištenje javne površine za postavljanje skele i odlaganje građevnog materijala u svrhu obnove kuće uz utvrđivanje roka dovršetka radova.
(4) Općinski načelnik može zakupniku javne površine odobrenjem u cijelosti ili djelomično odobriti oslobađanje od plaćanja poreza na korištenje javne površine u slučaju kada nastupe posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, a zakupniku javne površine zbog tih okolnosti nije dozvoljeno obavljati aktivnosti zbog kojih je zatražio zakup javne površine. Oslobađanje traje isključivo u razdoblju trajanja posebnih okolnosti i u okviru djelatnosti kojima je odlukom nadležnog stožera civilne zaštite u potpunosti onemogućen rad.


Članak 15.
Poslove utvrđivanja, evidentiranja, nadzora, naplate i ovrhe radi naplate poreza na korištenje javnih površina obavlja Jedinstveni upravni odjel.

III.  DAVANJE OVLASTI POREZNOM TIJELU

Članak 16.
Poslove u vezi s utvrđivanjem i naplatom poreza na nekretnine obavlja Istarska županija, Upravni odjel za proračun i financije, Odsjek za utvrđivanje i naplatu poreza i vlastitih prihoda.

IV. ZAVRŠNE ODREDBE

Članak 17.
Za utvrđivanje poreza, naplatu, žalbe, obnovu postupka, zastaru, ovršni postupak, kao i sve ostale postupovne radnje, primjenjuju se odredbe Općeg poreznog zakona.

Članak 18.
Na sva pitanja koja nisu uređena ovom Odlukom, analogno se primjenjuju odredbe Zakona o lokalnim porezima.

Članak 19.
Stupanjem na snagu ove Odluke prestaje važiti Odluka o lokalnim porezima Općine Motovun-Montona („Službeni glasnik Općine Motovun“, broj 5/23., 2/24. i 2/25.),.

Članak 20.
Ova Odluka objavit će se u „Službenom glasniku Općine Motovun“, a stupa na snagu 1. siječnja 2027. godine.


OPĆINSKO VIJEĆE OPĆINE MOTOVUN-MONTONA


PREDSJEDNIK
Elvis Linardon

